2003/545/EY: EU—Puola-assosiaationeuvoston päätös N:o 3/2002, tehty 23 päivänä lokakuuta 2002, Eurooppa-sopimuksen Euroopan hiili- ja teräsyhteisön tuotteita koskevassa pöytäkirjassa n:o 2 olevan 8 artiklan 4 kohdassa määrätyn kauden pidentämisestä



Virallinen lehti nro L 186 , 25/07/2003 s. 0038 - 0038



EU-Puola-assosiaationeuvoston päätös N:o 3/2002, tehty 23 päivänä lokakuuta 2002, Eurooppa-sopimuksen Euroopan hiili- ja teräsyhteisön tuotteita koskevassa pöytäkirjassa n:o 2 olevan 8 artiklan 4 kohdassa määrätyn kauden pidentämisestä (2003/545/EY) ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Puolan tasavallan assosiaatiosta tehdyn Eurooppa-sopimuksen(1) ja erityisesti sen Euroopan hiili- ja teräsyhteisön tuotteita koskevassa pöytäkirjassa n:o 2 olevan 8 artiklan 4 kohdan, sekä katsoo seuraavaa: (1) Eurooppa-sopimuksen Euroopan hiili- ja teräsyhteisön tuotteita koskevassa pöytäkirjassa n:o 2, jäljempänä "pöytäkirja n:o 2", olevan 8 artiklan 4 kohdassa määrätään, että sopimuksen voimaantuloa seuraavan viiden ensimmäisen vuoden aikana ja poiketen siitä, mitä saman artiklan 1 kohdan iii alakohdassa määrätään, Puolan tasavalta voi poikkeuksellisesti myöntää terästuotteille rakenneuudistukseen tarkoitettua julkista tukea, jos se edistää sitä saavien yritysten kannattavuutta tavanomaisissa markkinaolosuhteissa rakenneuudistuskauden lopussa, jos tuen määrä ja laajuus rajoitetaan tiukasti siihen, mikä on ehdottomasti tarpeen kannattavuuden palauttamiseksi, ja sitä vähennetään asteittain ja jos rakenneuudistusohjelma liittyy Puolan kokonaistuotantokapasiteetin yleiseen järkeistämiseen ja vähentämiseen. (2) Alkuperäinen viiden vuoden jakso päättyi 31 päivänä joulukuuta 1996. (3) Puola pyysi edellä mainitun ajanjakson pidentämistä huhtikuussa 1997. (4) Pöytäkirjassa n:o 2 olevan 8 artiklan 4 kohdan viimeisen virkkeen mukaisesti assosiaationeuvosto päättää, ottaen huomioon Puolan taloudellisen tilanteen, voidaanko tätä viiden vuoden ajanjaksoa pidentää. (5) On aiheellista pidentää mainittua ajanjaksoa 1 päivästä tammikuuta 1997 alkaen kahdeksalla vuodella tai kunnes Puolasta tulee Euroopan unionin jäsen, riippuen siitä, kumpi ajankohdista on aikaisempi, ON PÄÄTTÄNYT SEURAAVAA: 1 artikla Ajanjaksoa, jona Puola voi poikkeuksellisesti myöntää terästuotteille rakenneuudistukseen tarkoitettua julkista tukea pöytäkirjassa n:o 2 olevan 8 artiklan 4 kohdassa luetelluin edellytyksin, pidennetään 1 päivästä tammikuuta 1997 alkaen kahdeksalla vuodella tai kunnes Puolasta tulee Euroopan unionin jäsen, riippuen siitä, kumpi ajankohdista on aikaisempi. Tämän ajanjakson pidentämisen edellytyksenä on tämän päätöksen 2 ja 3 artiklassa säädettyjen ehtojen täyttyminen. 2 artikla Puolan on esitettävä Euroopan yhteisöjen komissiolle, jäljempänä "komissio", rakenneuudistusohjelma ja liiketoimintasuunnitelmat, jotka täyttävät pöytäkirjassa n:o 2 olevan 8 artiklan 4 kohdassa luetellut vaatimukset ja jotka Puolan tasavallan kansallinen valtion tuen valvontaviranomainen (kilpailu- ja kuluttajansuojavirasto) on arvioinut ja hyväksynyt. 3 artikla Komissio toteuttaa lopullisen arvion siitä, täyttävätkö rakenneuudistusohjelma ja liiketoimintasuunnitelmat pöytäkirjassa n:o 2 olevan 8 artiklan 4 kohdassa luetellut vaatimukset. Euroopan unionin neuvosto lausuu kantansa siihen, sopivatko ohjelma ja suunnitelmat yhteen mainitussa artiklassa esitettyjen vaatimusten kanssa. Komissio seuraa yhteisön puolesta säännöllisesti suunnitelmien täytäntöönpanoa, ja Puolan kansallinen valtion tuen valvontaviranomainen (kilpailu- ja kuluttajansuojavirasto) huolehtii seurannasta Puolan osalta. 4 artikla Tämä päätös tulee voimaan päivänä, jona assosiaationeuvosto tekee sen. Tehty Brysselissä 23 päivänä lokakuuta 2002. Assosiaationeuvoston puolesta Puheenjohtaja P. S. Møller (1) EYVL L 348, 31.12.1993, s. 2.